Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 537/13/5506	Martin, 6.8.2015
EEČ : 2-40-163-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako matka syna XXXXX, nar. XXXXX a dcéry XXXXX, nar. XXXXX XXXXX ku ktorým má vyživovaciu povinnosť vyplývajúcu  zo Zákona o rodine a určenú rozsudkom Okresného súdu v XXXXX, vykonateľným dňa 21. 02. 2006, najprv mala prispievať na výživu syna XXXXX po  26,55 € a dcéry  XXXXX po 21,57 € od 01. 03. 2005 vždy do každého 20-teho dňa v mesiaci a podľa rozsudku Okresného súdu v XXXXX vykonateľným  21.11.2013 má prispievať zvýšeným výživným na syna XXXXX a na dcéru XXXXX  vo výške 30% zo sumy životného minima na každého a to od 01.07.2013 vždy do každého 20. dňa v mesiaci k rukám otca XXXXX, nar. XXXXX, bytom XXXXX, Ul. XXXXX ktorému boli  deti po rozvode dňa 27. 11. 2004 zverené do výchovy a opatery, pričom  obv. XXXXX si svoju vyživovaciu povinnosť neplnila  pravidelne a v určenej výške a od 01. 03. 2005  doposiaľ, vrátane mesiaca júl 2015 na výživnom  dlhuje najmenej XXXXX € k rukám otca, pretože v sledovanom období zaplatila XXXXX-€ čiastočne výživné na deti za obvinenú jej matka XXXXX;  obv. XXXXX nie je v sledovanom období na Úrade práce, sociálnych vecí a rodiny v Martine  evidovaná ako poberateľka dávky a príspevkov v hmotnej núdzi  a ani nie je  v evidencii uchádzačov o zamestnanie, dlhodobo sa zdržiavala na neznámom mieste , o deti sa nezaujímala, otec bol v sledovanom období aj poberateľom náhradného výživného na deti, pričom ešte dlžné výživné 3.019,51 € uhradila v  priebehu  vyšetrovania        v plnej výške k rukám oprávneného otca.

lebo zanikla trestnosť činu

Odôvodnenie:
Poverený príslušník vtedajšieho OR PZ ÚJKP odboru skráteného vyšetrovania  uznesením XXXXX podľa  § 199 ods. 1 Tr. por. začal  trestné stíhanie a  vzniesol obvinenie  podľa §  206 ods.1 Tr. por. XXXXX pre prečin zanedbania povinnej výživy podľa § 207 ods.1 Tr. zákona , na tom skutkovom základe, že ako matka XXXXX, XXXXX a XXXXX, nar. XXXXX, ku ktorým má vyživovaciu povinnosť vyplývajúcu  zo Zákona o rodine a určenú rozsudkom Okresného súdu v XXXXX zo dňa 24. 11. 2005, vykonateľným dňa 21. 02. 2006  má prispievať na výživu XXXXX po  26,55 € a XXXXX po 21,57 € od 01. 03. 2005 vždy do každého 20-teho dňa v mesiaci vopred k rukám otca XXXXX, nar. XXXXX, bytom XXXXX, XXXXX, ktorému boli  deti po rozvode dňa 27. 11. 2004 zverené do výchovy a opatery, pričom  obv. XXXXX si svoju vyživovaciu povinnosť neplní pravidelne a v určenej výške od 01. 03. 2005  a vrátane mesiaca marec 2006 dlhovala XXXXX; pričom  obv. XXXXX nie je v sledovanom období na Úrade práce, sociálnych vecí a rodiny v Martine  evidovaná ako poberateľka dávky a príspevkov v hmotnej núdzi  a ani nie je  v evidencii uchádzačov o zamestnanie.
Vzhľadom na dobu neplnenia vyživovacej povinnosti bola v tejto trestnej veci zmenená právna kvalifikácia a skutok bol daný do vyšetrovania na OR PZ Odbor kriminálnej polície, oddelenie všeobecnej kriminality v Martine, teraz 1. oddelenie vyšetrovania, ktorý vykonáva vyšetrovanie pod XXXXX a skutok posudzuje ako prečin zanedbania povinnej výživy podľa § 207 ods. 1, ods. 3 písm. b) Tr. zákona, pričom bol upravený aj dlh na výživnom a obvinená od 01. 03. 2005  doposiaľ, vrátane mesiaca júl 2015 na výživnom  dlhuje  najmenej XXXXX € k rukám otca, nakoľko v sledovanom období zaplatila XXXXX-€ výživné na deti za obvinenú jej matka.(XXXXX€)
Po ukončení prípravného konania vyšetrovateľ predložil  na tunajšiu prokuratúru spisový materiál spolu s návrhom na konečné rozhodnutie veci.
	Obvinená XXXXX sa ku skutku priznala, oľutovala a na svoju obhajobu uviedla, že bola s bývalým manželom dohodnutá o ponechaní mu majetku z BSM a keď sa s deťmi nebude stýkať, nebude si nárokovať výživné. Uvedené však neakceptoval a tak prostredníctvom rodičov uhrádzala výživné na deti. Koľko uhradila, nevedela uviesť. K tomu sa bude podľa nej vedieť vyjadriť matka XXXXX. Od roku 2005 sa na území SR nezdržiava. Žije v Českej republike s priateľom a s jeho pomocou, ako aj s pomocou svojich rodičov po vyčíslení dlhu na výživnom, tento uhradí ako zameškané výživné na maloletých XXXXX. Uviedla , že  do budúcna si bude vyživovaciu povinnosť riadne plniť.
Vyšetrovateľ v označenej trestnej veci vypočul svedka poškodeného XXXXX, ktorý obvinenú zo spáchania skutku usvedčoval a okrem toho uviedol, že XXXXX, bývalá manželka  si ako matka ich detí  XXXXX, nar. XXXXX a XXXXX nar. XXXXX, ku ktorým má vyživovaciu povinnosť  túto  neplnila. Na XXXXX mala najprv platiť výživné vo výške 26,55 € (800,-Sk) mesačne od 01.03.2005 a na XXXXX výživné vo výške, 21,57 € (650,-Sk) mesačne od 01.03.2005, vždy do každého 20-teho dňa v mesiaci vopred k jeho rukám.               Dňa 14.10.2013 bolo rozsudkom Okresného súdu v XXXXX výživné na syna XXXXX na dcéru XXXXX po 30% zo sumy životného minima, na každé dieťa a to od 01.07.2013 vždy do každého 20. dňa v mesiaci k rukám otca. 
Od 01.03.2005 do 14.marca 2006 dlhovala na výživnom na obe  deti sumu XXXXX,-€. Od 14.03.2006 do 01.07.2013 mala zaplatiť sumu XXXXX-€ na obe deti , od 01.07.2013, kedy bolo výživné zvýšené, ku dňu výsluchu 05.08.2015 mala zaplatiť sumu XXXXX,-€ na obe deti . Teda  od 01.03.2005 mala do 05.08.2015 zaplatiť na výživnom celkovo sumu XXXXX-€. Taktiež uviedol, že výživné platila čiastočne za obvinenú, jej matka XXXXX,  prostredníctvom súdneho exekútora XXXXX XXXXX zasielala výživné poštou exekútorovi a ten  výživné zasielal na  účet otca.  Nakoľko nemal výpisy z účtov, boli mu predložené vyšetrovateľkou podacie lístky (doklady o zaplatení výživného) v rôznych výškach. Po ich prekontrolovaní, sčítaní jednotlivých súm, vyhlásil, že súhlasí s tým, že mu bolo vyplatené XXXXX v období rokov 2010-2015 výživné vo výške XXXXX€. Dlh bývalej manželky, obvinenej od 01.03.2006 doposiaľ na výživnom na obe deti teda je XXXXX-,€. Súhlasil, aby  bola táto suma zaslaná na jeho ním uvedený účet v TATRA BANKE a.s. . 
Hoci si bývalá manželka neplnila vyživovaciu povinnosť a čiastočne ju plnila jej matka, deti núdzou netrpeli. Uviedol, že  v minulosti poberal na deti náhradné výživné z UPSVaR XXXXX.    
Následne uviedol, že  XXXXX mu  vyplatila  aj sumu XXXXX€ o čom do   spisového materiálu bol doložený doklad o zaplatení tejto sumy - dlhu na výživnom za prítomnosti vyšetrovateľky PZ, ako aj obhajcu XXXXX. Vyhlásil, že bývalá manželka si dlh na výživnom od 01.03.2006 k 05.08.2015 splatila v plnej výške. 
XXXXX uviedla, že je matkou obvinenej XXXXX, nar. XXXXX. Dcéra XXXXX ako matka detí  XXXXX, nar. XXXXX a XXXXX, nar. XXXXX, ku ktorým má vyživovaciu povinnosť , si túto vyživovaciu povinnosť neplnila. Ku dňu výsluchu 05.08.2015 na výživnom bol dlh  XXXXX€, pričom výživné za ňu  platila od r.2010  prostredníctvom súdneho exekútora XXXXX XXXXX. Jemu zasielala poštou sumy v rôznych výškach a on potom výživné zasielal na účet oprávneného XXXXX. Do spisového materiálu doložila podacie lístky (doklady o zaplatení výživného) v rôznych  výškach, teda celkovo  zaplatila za dcéru výživné na deti  v sledovanom období  vo výške  XXXXX,-€ a zostávajúci dlh bol  XXXXX€. Túto sumu XXXXX€ vyplatila  v plnej výške na účet XXXXX v Tatra banke a.s. na číslo účtu, ktoré poskytol počas svojho výsluchu 05.08.2015. Doklad o vložení tejto sumy na účet XXXXX (jeho fotokópiu) doložila do spisového materiálu a žiada, aby trestné stíhanie bolo proti dcére zastavené a bola  prepustená z väzby na slobodu.             
           Vyšetrovateľ ďalej do spisu zabezpečil rozsudky Okresného súdu v Martine, rodné listy detí, potvrdenia o návšteve školy, správy ÚPSV a R v XXXXX na obvinenú, doklady o zaplatení výživného, potvrdenia od exekútora, správy sociálnej poisťovne,  kópie poštových poukážok, odpis registra trestov a evidencie priestupkov.
Z výsledkov vyšetrovania vyplynulo, že obvinená XXXXX sa dopustila skutku, ktorý sa jej kladie za vinu.
Oprávnený otec, poškodený dňa 05.08.2015 vyšetrovateľovi oznámil, že XXXXX dodatočne splnila svoju vyživovaciu povinnosť voči synovi XXXXX a celý dlh zaplatila k jeho rukám, čo dokladoval kópiou dokladu o úhrade. Tento  tvorí súčasť vyšetrovacieho spisu.
Podľa § 86 písm. a/ Tr. zák. o účinnej ľútosti, trestnosť zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu
	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.
	S poukazom na tieto ustanovenia Trestného zákona XXXXX  si splnila svoju povinnosť dodatočne a trestný čin nemal trvalo nepriaznivé následky, preto som rozhodla tak, ako je uvedené vo výrokovej časti tohto uznesenia a trestné stíhanie som zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Beáta Amchová
prokurátorka